CELEX: 32014R0880
Language: da
Date: 2014-08-12 00:00:00
Title: Kommissionens gennemførelsesforordning (EU) nr. 880/2014 af 12. august 2014 om ændring af gennemførelsesforordning (EU) nr. 540/2011 for så vidt angår godkendelsesbetingelserne for aktivstoffet Cydia pomonella Granulovirus (CpGV)  EØS-relevant tekst

13.8.2014   
            
            
               DA
            
            
               Den Europæiske Unions Tidende
            
            
               L 240/22
            
         KOMMISSIONENS GENNEMFØRELSESFORORDNING (EU) Nr. 880/2014
   af 12. august 2014
   om ændring af gennemførelsesforordning (EU) nr. 540/2011 for så vidt angår godkendelsesbetingelserne for aktivstoffet Cydia pomonella Granulovirus (CpGV)
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (1), særlig artikel 13, stk. 2, litra c), og
   ud fra følgende betragtninger:
   
               (1)
            
            
               Aktivstoffet Cydia pomonella Granulovirus (CpGV) blev optaget i bilag I til Rådets direktiv 91/414/EØF (2) ved Kommissionens direktiv 2008/113/EF (3) i overensstemmelse med proceduren i artikel 24b i Kommissionens forordning (EF) nr. 2229/2004 (4). Efter at direktiv 91/414/EØF blev afløst af forordning (EF) nr. 1107/2009, betragtes dette stof som godkendt i henhold til nævnte forordning og er opført i del A i bilaget til Kommissionens gennemførelsesforordning (EU) nr. 540/2011 (5).
            
         
               (2)
            
            
               I overensstemmelse med artikel 25a i forordning (EF) nr. 2229/2004 forelagde Den Europæiske Fødevaresikkerhedsautoritet (i det følgende benævnt »autoriteten«) den 4. april 2012 Kommissionen sin vurdering af udkastet til revideret vurderingsrapport om Cydia pomonella Granulovirus (CpGV) (6). Autoriteten kommunikerede sin vurdering af Cydia pomonella Granulovirus (CpGV) til anmelderen. Kommissionen opfordrede anmelderen til at fremsætte bemærkninger til udkastet til revideret vurderingsrapport. Udkastet til revideret vurderingsrapport og autoritetens vurdering blev behandlet af medlemsstaterne og Kommissionen. Udkastet til revideret vurderingsrapport færdigbehandlet i Den Stående Komité for Planter, Dyr, Fødevarer og Foder den 11. juli 2014 i form af Kommissionens reviderede vurderingsrapport Cydia pomonella Granulovirus (CpGV).
            
         
               (3)
            
            
               Det bekræftes, at aktivstoffet Cydia pomonella Granulovirus (CpGV) betragtes som godkendt i henhold til forordning (EF) nr. 1107/2009.
            
         
               (4)
            
            
               Det er i overensstemmelse med artikel 13, stk. 2, i forordning (EF) nr. 1107/2009, sammenholdt med samme forordnings artikel 6, og på grundlag af den foreliggende videnskabelige og tekniske viden, særlig den nyligt offentliggjorte vejledning om mikrobielle forureningsgrænser for mikrobielle plantebeskyttelsesmidler (7), nødvendigt at ændre godkendelsesbetingelserne, særlig aktivstoffets minimumsrenhedsgrad og visse urenheders art og største tilladte mængde.
            
         
               (5)
            
            
               Forordning (EU) nr. 540/2011 bør derfor ændres i overensstemmelse hermed.
            
         
               (6)
            
            
               Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE FORORDNING:
   Artikel 1
   Ændring af gennemførelsesforordning (EU) nr. 540/2011
   I kolonnen »Renhed« i række 198, Cydia pomonella Granulovirus (CpGV), i del A i bilaget til gennemførelsesforordning (EU) nr. 540/2011 erstattes ordene »Kontaminerende mikroorganismer (Bacillus cereus) < 1 × 106 CFU/g« af »Minimumskoncentration: 1 × 1013 OB/l (okklusionslegemer/l) og kontaminerende mikroorganismer (Bacillus cereus) i det formulerede middel < 1 × 107 CFU/g«.
   Artikel 2
   Ikrafttræden
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 12. august 2014.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 309 af 24.11.2009, s. 1.
   
      (2)  Rådets direktiv 91/414/EØF af 15. juli 1991 om markedsføring af plantebeskyttelsesmidler (EFT L 230 af 19.8.1991, s. 1).
   
      (3)  Kommissionens direktiv 2008/113/EF af 8. december 2008 om ændring af Rådets direktiv 91/414/EØF for at optage en række mikroorganismer som aktivstoffer (EUT L 330 af 9.12.2008, s. 6).
   
      (4)  Kommissionens forordning (EF) nr. 2229/2004 af 3. december 2004 om de nærmere bestemmelser for iværksættelsen af fjerde fase af det arbejdsprogram, der er omhandlet i artikel 8, stk. 2, i Rådets direktiv 91/414/EØF (EUT L 379 af 24.12.2004, s. 13).
   
      (5)  Kommissionens gennemførelsesforordning (EU) nr. 540/2011 af 25. maj 2011 om gennemførelse af Europa-Parlamentets og Rådets forordning (EF) nr. 1107/2009 for så vidt angår listen over godkendte aktivstoffer (EUT L 153 af 11.6.2011, s. 1).
   
      (6)  EFSA Journal (2012), 10(4):2655. Foreligger online: www.efsa.europa.eu.
   
      (7)  Working Document on Microbial Contaminant Limits for Microbial Pest Control Products (SANCO/12116/2012 Rev. 0, september 2012).